CELEX: 32014R0456
Language: et
Date: 2014-04-29 00:00:00
Title: Komisjoni rakendusmäärus (EL) nr 456/2014, 29. aprill 2014 , teatavate kaupade klassifitseerimise kohta kombineeritud nomenklatuuris

6.5.2014   
            
            
               ET
            
            
               Euroopa Liidu Teataja
            
            
               L 133/33
            
         KOMISJONI RAKENDUSMÄÄRUS (EL) nr 456/2014,
   29. aprill 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib nõukogu määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. aprill 2014
      
         
            Komisjoni nimel
         
         
            presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Pakendis toode (nn raadio teel juhitav pistikupesa komplekt), mis koosneb kahest kaugjuhitavast lülitist ja ühest kaugjuhtimispuldist.
                  Kummalgi kaugjuhitaval lülitil on oma korpuses pistik, pistikupesa, õpinupp, lüliti ja raadiovastuvõtja ning lüliti on projekteeritud pingele 230 V ja maksimaalsele voolutugevusele 10 A.
                  Õpinuppu kasutatakse lüliti ja kaugjuhtimispuldi identifitseerimiseks. Seda saab kasutada ka käsilülitina.
                  Kaugjuhtimispult töötab ülekandesagedusel 433,05 – 434,79 MHz umbes 30 m kauguselt ja juhib mõlemat lülitit teineteisest sõltumatult.
                  Toodet kasutatakse pistikupesaga ühendatud seadmete sisse- ja väljalülitamiseks kaugjuhtimispuldi abil.
               
               
                  8536 50 80
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6 ning CN-koodide 8536, 8536 50 ja 8536 50 80 sõnastusega.
                  Kaugjuhtimispult juhib lüliteid teineteisest sõltumatult. Järelikult ei või toodet lugeda funktsionaalühikuks XVI jaotise märkuse 4 tähenduses, kuna selle üksikud komponendid ei ole mõeldud täpselt määratletud funktsiooni ühildatud täitmiseks.
                  Toote objektiivseid omadusi arvesse võttes on toote otstarve pistikupesaga ühendatud seadmete sisse- ja väljalülitamine kaugjuhtimise teel. Moodulit ei või seepärast klassifitseerida rubriiki 8526 kuuluvaks raadiokaugjuhtimisseadmeks.
                  Kuna toodet kasutatakse kaugjuhitava lülitina, käsitatakse pistikut ja pistikupesa selle toimimiseks vajalike komponentidena. Seega ei või toodet klassifitseerida pistiku ja pistikupesana alamrubriiki 8536 69 90.
                  Seepärast tuleb toode klassifitseerida CN-koodi 8536 50 80 alla kui muud lülitid, pingele üle 60 V.